***Sønner*** er en norsk dramafilm fra 2006. Den er Erik Richter Strands første langfilm som regissør. Manuset er skrevet av Thomas Seeberg Torjussen i samarbeid med regissør Richter Strand. De største rollene innehas av Nils Jørgen Kaalstad, Mikkel Bratt Silset, Henrik Mestad og Edward Schultheiss. I de øvrige rollene finner vi Ingrid Bolsø Berdal, Marika Enstad, Joachim Rafaelsen og Anna Bache-Wiig. 

*Sønner* er produsert av Eric Vogel i Tordenfilm. Filmen er også langfilmdebuten til produsent Vogel og fotograf Johan-Fredrik Bødker.

Mottakelse
----------

Filmen ble svært godt mottatt i de aller fleste filmredaksjoner. Dagbladets anmelder Inger Bentzrud, som gav filmen 5/6, skrev bl.a. dette om *Sønner*: «Jakten på overgripere foregår i et thrilleraktig kappløp med politiet. Likevel gir filmen stort rom for refleksjon ved å gi et så flerdimensjonalt bilde av forholdet mellom misbrukeren og de misbrukte. Dette er et debutarbeid som oppviser både mot og sosialt engasjement».

På TV 2s nettsider, gir anmelder Vibeke Johnsen filmen 6/6 og skriver bl.a: «Dette er visjonært og mainstream på en og samme tid. Du skal lete lenge etter filmer hvor manus, regi, spill og troverdighet klaffer så godt. Med andre ord; *Sønner* er en film du ikke bør gå glipp av».

Det internasjonale filmtidsskriftet Variety skriver dette: «A hard-hitting and thoughtful drama about a young man's quest to expose a pedophile, "Sons" *(engelsk tittel)* is an impressive first film by young Norwegian writer-director Erik Richter Strand [..]. Intense semi-triller maintains interest without slipping into cliche, and has an ending both satisfying and unexpected».

*Sønner* har deltatt på et tyvetalls filmfestivaler verden over og hadde sin internasjonale premiere ved filmfestivalen i San Sebastian, Spania. Filmen har også mottatt flere priser; blant dem: Fassbinder-prisen i Mannheim, Tyskland og The Grand Jury Award ved Seattle International Film Festival, USA. For filmen vant Henrik Mestad både Kanonprisen 2006 og Amandaprisen 2007, begge i klassen beste birolle.  I tillegg var filmen nominert til Kanonprisene beste hovedrolle (Nils Jørgen Kaalstad), beste regi (Erik Richter Strand) og beste manus (Thomas Seeberg Torjussen og Erik Richter Strand) og til Amandaprisene beste norske kinofilm, beste regi (Erik Richter Strand), beste filmmanuskript (Thomas Seeberg Torjussen og Erik Richter Strand) og var en av finalistene til Folkets Amanda. Filmen ble også nominert til Nordisk råds filmpris i 2007.

Referanser
----------

1. ↑  «Seiersrunden fortsetter for «Den brysomme mannen»». *vg.no*. 24. april 2007. Besøkt 14. mars 2021.
2. ↑  «Årets Amanda-vinnere 2007». *rushprint.no*. 18. august 2007. Besøkt 14. mars 2021.
3. ↑  «Kamp om Amanda». *rushprint.no*. 26. juni 2007. Besøkt 14. mars 2021.
4. ↑  «Kanonfilmene fra 2006». *adressa.no*. 14. april 2007. Arkivert fra originalen 24. juli 2020. Besøkt 14. mars 2021.

Eksterne lenker
---------------

* Offisielt nettsted Rediger på Wikidata
* (en) *Sønner* på Internet Movie Database Rediger på Wikidata

* (no) *Sønner* i Nasjonalbibliotekets filmografi Rediger på Wikidata

* (no) *Sønner* hos Filmfront Rediger på Wikidata

* (sv) *Sønner* i Svensk Filmdatabas Rediger på Wikidata

* (da) *Sønner* i Danmark Nationale Filminstitut Rediger på Wikidata

* (en) *Sønner* på AllMovie Rediger på Wikidata

* (fr) *Sønner* på Allociné Rediger på Wikidata

* (nl) *Sønner* på MovieMeter Rediger på Wikidata

* (en) *Sønner* på Rotten Tomatoes Rediger på Wikidata
* (no) *Sønner* hos Filmweb
* Tordenfilm AS